બુધવારે સાંજે સાડાચાર વાગ્યાની આસપાસ કપિલ આગામી ફિલ્મ ‘ગેસ્ટ ઇન લંડન’ના ઍક્ટર્સ પરેશ રાવલ, તન્વી આઝમી, કાર્તિક આર્યન, ક્રિતી ખરબંદા અને મ્યુઝિશ્યન રાઘવ સચર સાથે ‘ધ કપિલ શર્મા શો’નું શૂટિંગ કરવાનો હતો. શૂટિંગ શરૂ થતાં જ તેને તબિયત સારી નહોતી લાગી અને તેણે તેના ડૉક્ટરને ફોન કરીને બોલાવ્યો હતો. ડૉક્ટરે તપાસ કરતાં તેનું બ્લડ-પ્રેશર લો થઈ ગયું હોવાની જાણ થતાં તેને હૉસ્પિટલમાં લઈ જવામાં આવ્યો હતો. કપિલ બપોરે અઢી વાગ્યે આવી તેની ટીમ સાથે શોનું રિહર્સલ કરી રહ્યો હતો. સેટ પર તમામ ગેસ્ટ પણ આવી ગયા હતા. સાંજે સાડાછ વાગ્યા સુધી કપિલની રાહ જોવામાં આવી હતી. જોકે તેને ઑબ્ઝર્વેશન હેઠળ રાખ્યો હોવાથી શૂટિંગ કૅન્સલ કરવામાં આવ્યું હતું.